Merapi  
*Gunung Merapi*Merapi heinäkuussa 2005

|  |  |
| --- | --- |
| Tyyppi | 
Kerrostulivuori |
| Sijainti | 
Daérah Istiméwa YogyakartaIndonesia |
| Sijaintipaikka | 
JaavaView and modify data on Wikidata  |
| Korkeus merenpinnasta | 
2 911 m |
| Prominenssi | 
1 356 mView and modify data on Wikidata  |
| Ikä | 
PleistoseeniView and modify data on Wikidata  |
| Purkautunut viimeksi | 
2010 |

Kartta

|  |  |
| --- | --- |
| Koordinaatit | 
7° 32′ 29″ E, 110° 26′ 46″ IView and modify data on Wikidata  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

  
Gunung Merapi
**Merapi** on tulivuori Jaavalla Indonesiassa. Se on 2 968 metriä korkea. Nimi *Gunung Merapi* tarkoittaa "tulen vuorta". Vaikka Merapi on hyvin aktiivinen tulivuori, tuhannet ihmiset asuvat sen kupeella hedelmällisen maan houkuttelemina. Vuori on lähellä Yogyakartan kaupunkia, ja sen rinteillä sijaitsee kyliä aina 1 700 metrin korkeuteen asti.

Purkaukset
----------

Merapi on Indonesian noin 130 tulivuoresta aktiivisin. Vuosien 1548–2006 välillä se purkautui 68 kertaa. Purkausten välillä on yleensä noin 1–7,5 vuotta aikaa.

Merapin vuoden 1672 purkaus, jossa kuoli noin 3 000 ihmistä, oli Mataramin sulttaanikunnan asukkaille erityisen merkityksellinen, koska se tapahtui lähellä paikallisen ajanlaskun mukaista vuosisadan vaihdetta, jolloin kuningashuone perimätiedon mukaan yleensä kohtasi loppunsa. Sulttaani Amangkurat I:n vastainen kapina puhkesikin muutamaa vuotta myöhemmin.

Vuonna 1872 Merapi purkautui räjähdyksenomaisesti 120 tunnin ajan ja surmasi 200 ihmistä. Purkaus oli kestoltaan pisin ennen vuoden 2010 purkausta.

Vuosina 1930–1931 tapahtuneessa purkauksessa kuoli noin 1 300–1 400 ihmistä.

### Vuoden 2006 purkaus

Vuoden 2006 purkautuminen alkoi huhtikuussa, kun seisminen toiminta vuorella kasvoi. 19. huhtikuuta kraatterista nousi savua aina 400 metrin korkeuteen verrattuna edellispäivän 75 metriin. 23. huhtikuuta useiden järistysten jälkeen alueelta aloitettiin vanhusten ja lasten evakuointi. Toukokuun alussa tulivuorelta alkoi virrata laavaa, ja 11. toukokuuta laavavirran muututtua jatkuvaksi 17 000 ihmistä määrättiin evakuoitavaksi alueelta. 13. toukokuuta Indonesian viranomaiset nostivat hälytysvalmiuden korkeimmalle (punaiselle) tasolle määräten kaikkien asukkaiden evakuoinnin. 15. toukokuuta Yogyakartan viranomaiset kertoivat purkautumisen alkaneen kello 5.30 aamulla.*lähde?*

14. kesäkuuta Merapin tulivuori osoitti jälleen purkautumisen merkkejä. Alueelta jouduttiin evakuoimaan tuhat ihmistä, jotka olivat vasta hiljattain palanneet koteihinsa.

### Vuoden 2010 purkaus

Viranomaiset nostivat hälytystasoa lokakuussa 2010 Merapin aktiivisuuden seurauksena, ja ihmisiä evakuoitiin tulivuoren rinteiltä 10 kilometrin säteeltä. Ensimmäisessä purkauksessa kuoli 36 ihmistä. Sitä seurasi 3. marraskuuta suurempi purkaus, minkä johdosta evakuoitavaa aluetta laajennettiin 15 kilometrin levyiseksi.

Kuolonuhreja oli 130 ja noin 270 000 oli evakuoitu 7. marraskuuta mennessä. Lentovuoroja jouduttiin perumaan ja siirtämään toisille reiteille, ja lentoliikenteen osalta tilannetta verrattiinkin maaliskuun 2010 tulivuorenpurkaukseen Islannissa.

13. marraskuuta mennessä tulivuoren uhrimäärä nousi 240:een. Uhrimäärä nousi sitä mukaa, kun pelastustyöntekijät raivasivat tuhkan peittämiä syrjäisiä kyliä. Monet kuolleista saivat surmansa tulivuoren syöstyä ilmaan kuumia kaasuja ja kivenmurikoita purkauksen alettua marraskuun alussa. 
Tulivuori ajoi kodeistaan pakosalle lähes 400 000 ihmistä.

Lähteet
-------

* Ricklefs, M. C.; Lockhart, Bruce; Lau, Albert; Reyes, Portia; Aung-Thwin, Maitrii: *A New History of Southeast Asia*. Red Globe Press 2010. Springer Nature Limited, 2019. Teoksen verkkoversio. (englanniksi)

### Viitteet

1. 1 2 3 4 5  Martiam, Najiyah: Case study: religion and disaster: the Merapi volcano eruption *Taylor & Francis Group*. Viitattu 9.8.2020. (englanniksi)
2. 1 2 3 4  Indonesia: Merapi eruption fears prompt tentative evacuations *ReliefWeb*.  19.4.2006. Viitattu 9.8.2006. (englanniksi)
3. ↑  Ricklefs *et al* 2019, s. 155-156
4. ↑  Mount Merapi Eruption in 2010 *PPI Groningen*.  8.12.2010. Viitattu 9.8.2006. (englanniksi)
5. ↑  Lava flows from Indonesia volcano - (linkki tarkastettu 14.5.2006)
6. ↑  Red alert for Indonesia volcano - (linkki tarkastettu 14.5.2006)
7. ↑  Merapi-tulivuorella taas voimakas purkaus *YLE Uutiset*.  3.11.2010. Viitattu 9.8.2020.
8. ↑  Indonesian tulivuorenpurkaus jatkuu, lentokaaos pitkittyy *YLE Uutiset*.  7.11.2010. Viitattu 9.8.2020.
9. ↑  Merapi-tulivuoren uhrimäärä nousi 240:een *Iltalehti*.  13.11.2010. Viitattu 18.11.2010.

Aiheesta muualla
----------------

* Kuvia tai muita tiedostoja aiheesta **Merapi** Wikimedia Commonsissa